EkBass/fiwiki-20250220-pages-articles huggingface dataset:
Jessica Lunsfordin murha

Jessica Marie Lunsford (6. lokakuuta 1995 – 24. helmikuuta 2005) oli floridalainen 9-vuotias pikkutyttö, joka joutui seksuaalirikollisen John Coueyn sieppaamaksi ja murhaamaksi helmikuussa 2005. Lunsford katosi kotoaan 24. helmikuuta 2005. John Couey oli tunkeutunut Lunsfordien kotiin ja vienyt tytön lähellä sijaitsevalle asuntovaunulleen. Hän oli pitänyt tyttöä kaapissa, joten hänen kämppäkaverinsa eivät tienneet Jessican läsnäolosta mitään. Couey raiskasi tytön useasti sängyssään ja pakotti tytön pissaamaan komeroon. Poliisit kävivät etsimässä Coueyta ja Jessicaa Coueyn asuntovaunulta, mutta eivät kuitenkaan tarkastaneet vaatekaappia, jossa tyttö oli. Myöhemmin Couey päätti hankkiutua Jessicasta eroon, ja houkutteli tämän menemään kahteen mustaan jätesäkkiin. Couey oli uskotellut Jessicalle, että hän pääsisi kotiin. Couey kuitenkin hautasi tytön elävältä. Tyttö kuoli tukehtumalla, joka kesti arviolta 3-5 minuuttia. Poliisit löysivät Jessican ruumiin Coueyn kertomasta paikasta 19. maaliskuuta 2005, eli kolmisen viikkoa tytön kuoleman jälkeen. Jessicalle tehtiin ruumiinavaus, jossa hänen emättimestään löytyi repeämä, mikä viittasi siihen, että Couey oli raiskannut hänet. Kuolinsyyntutkija päätteli, että repeämä olisi syntynyt noin kuusi tuntia ennen kuolemaa. Tytön ruumiista löytyi myös kokaiinin jäämiä, koska hän oli ollut ympäristössä, jossa oli käytetty kyseistä ainetta. Ruumiinavauksessa huomattiin myös, että tyttö oli työntänyt kaksi sormeaan jätesäkin läpi, mikä viittasi siihen, että hänet oli haudattu hänen ollessaan elossa. Couey todettiin syylliseksi kaikkiin syytekohtiin Floridassa 7. maaliskuuta 2007. Häntä syytettiin kidnappauksesta, seksuaalisesta pahoinpitelystä ja ensimmäisen asteen murhasta. Valamiehistö vaati kuolemantuomiota Coueylle, joka tuomittiin kuolemaan ja kolmeen peräkkäiseen elinkautiseen. John Couey kuoli luonnollisiin syihin vuonna 2009. == Jessica's law (Jessican laki) == Jessican isä Mark Lunsford alkoi ajaa lakialoitetta tyttärensä kuoleman jälkeen. Hän vaati aloitteessaan muun muassa pidempiä vankilatuomioita sekä sähköisten seurantalaitteiden käyttöä kaikilla ehdonalaisessa olevilla seksuaalirikollisilla. Isän aloite hyväksyttiin ja allekirjoitettiin laiksi 2. toukokuuta 2005. Laki astui voimaan 1. syyskuuta samana vuonna. == Lähteet == == Aiheesta muualla == * https://www.findagrave.com/memorial/10638059/jessica- marie-lunsford Jessica Lunsfordin muistosivu * https://www.foxnews.com/us/jessica-lunsford-case * https://www.youtube.com/results?search_query=jessica+lunsford aiheeseen liittyviä videoita Luokka:Murhat Floridassa Luokka:Seksuaalirikokset Luokka:Vuoden 2005 rikokset Luokka:2000-vuosikymmenen oikeustapaukset
Maiquetía Simón Bolívarin kansainvälinen lentoasema

Simón Bolívarin kansainvälinen lentoasema sijaitsee Maiquetíassa Vargasin osavaltiossa Venezuelassa, noin 21 kilometriä länteen pääkaupunki Caracasista. == Historia == Lentokenttä avattiin vuonna 1945. Vuosina 1952–1962 terminaalia laajennettiin ja kiitotietä pidennettiin 3 000 metriin ja levennettiin 60 metriin. == Lentoyhtiöt ja kohteet == Aerocaribe Airlines Charter: Los Roques Aeropostal Havana, Porlamar, Santiago de Cuba Air Europa: Madrid Air France: Pariisi-Charles De Gaulle Albatros Airlines: Barranquilla, Bogotá, Las Piedras, Los Roques, Medellín, Porlamar, Puerto Cabello, Puerto Ordaz, San José (Costa Rica) Avior Airlines: Barcelona (Venezuela), Barinas, Bogotá, Cali, Curacao, Guayaquil, Lima, Manaus, Medellín, Porlamar, Puerto Ordaz, Punta Cana Caribbean Airlines: Port of Spain Conviasa: Barinas, Cancún, Cumaná, El Vigía, Guayaquil, Havana, La Fría, Las Pierdas, Managua, Maracaibo, Maturín, Panama City-Tocumen, Porlamar, Puerto Ayacucho, Puerto Ordaz, Quito, San Fernando de Apure, Santa Cruz de La Sierra-Viru Viru, Santo Domingo del Táchira, San Tomé, Toluca/Mexico City Copa Airlines: Panama City-Tocumen Estelar Latinoamerica: Barquisimeto, Buenos Aires-Ezeiza, Cumaná, Lima, Lissabon, Madrid, Maracaibo, Maturín, Porlamar, Puerto Ordaz, Santiago de Chile, Santo Domingo del Táchira Iberia: Madrid LASER Airlines: Aruba, Barccelona (Venezuela), Barquisimeto, Bogotá, Curacao, El Vigía, Guayaquil, La Fría, Maracaibo, Panama City-Tocumen, Porlamar, Puerto Ordaz, Santo Domingo- Las Americas Plus Ultra Líneas Aéreas: Madrid, Teneriffa-Pohjoinen RUTACA Airlines: Barcelona (Venezuela), Ciudad Bolívar, Porlamar SASCA Charter: Los Roques TAP Air Portugal: Lissabon (keskeytetty) Turkish Airlines: Istanbul Venezolana: Maracaibo, Maturín, Panama City-Tocumen, Porlamar, Port of Spain, Santo Domingo-Las Americas Wingo: Bogotá Luokka:Etelä-Amerikan lentoasemat Luokka:Venezuelan liikenne Luokka:Venezuelan rakennukset ja rakennelmat
Culex marquesensis

Culex marquesensis on kaksisiipisten (Diptera) lahkoon ja hyttysten (Culicidae) heimoon kuuluva hyönteislaji. Lajin kuvasivat tieteelle ensimmäisen kerran Stone ja Rosen vuonna 1953. Lajia tavataan Ranskan Polynesiasta. Sillä ei ole alalajeja. == Lähteet == Luokka:Hyttyset
Hydroklooritiatsidi

Hydroklooritiatsidi eli hydroklorotiatsidi on diureetteihin eli nesteenpoistolääkkeisiin kuuluva lääkeaine. Se lisää siis virtsan erittymistä, jolloin elimistöstä poistuu nestettä ja sydän kuormittuu vähemmän.https://laakeinfo.fi/Medicine.aspx?m=821&i;=ORION+PHARMA_HYDREX%2C+HYDREX+SEMI Hydroklooritiatsidi on mieto diureetti, jota käytetään etenkin kohonneen verenpaineen ja turvotusten hoitoon. Se on halpa lääke ja tehostaa muiden verenpainelääkkeiden vaikutusta. Se voidaan yhdistää esimerkiksi ACE-estäjään ja at-salpaajaan. Näiden lisäksi mukaan voidaan vaikeassa verenpainetaudissa käyttää kalsiumkanavansalpaajaa. Seerumin natrium- ja kaliumtasoja tulisi seurata diureettihoidon aikana säännöllisesti. Haittavaikutuksena on usein hypokalemia. Yliannostus voi erittäin harvoin johtaa kuolemaan.http://www.kaypahoito.fi/web/kh/suositukset/naytaartikkeli/.../hoi04010 http://spc.nam.fi/indox/nam/html/nam/humspc/2/29372.pdf Hydroklorotiatsidia voidaan käyttää myös yhdistelmälääkkeenä kandesartaanin kanssa. Hydroklorotiatsidista on markkinoilla myös yhdistelmäverenpainelääke, jossa on sekä itse varsinaisesti verenpainetta alentavaa, ATR-estäjiin kuuluvaa kandesartaania ja hydroklorotiatsidia. Lääkettä määrätään potilaille, joilla pelkästään kandesartaani- tai hydroklorotiatsidihoito ei ole laskenut verenpainetta riittävästi. Tähän yhdistelmälääkkeellä toteutettavaan hoitoon voidaan siirtyä, jos voidaan harkita, että se on kliinisesti tarkoituksenmukaista. Hoidon mahdollinen este on tablettien sisältämä laktoosi, jos potilaalla on esimerkiksi vaikea laktoosi-intoleranssi. == Lähteet == Luokka:Diureetit
Mirwais Amir Khan

Mirwais Khan Hotak (1673–1715), oli ghelzai-paštujen heimopäällikkö ja Hutak- dynastian perustaja. Hutak-dynastian synty ajoittuu 1700-luvun alkuun, jolloin Persiaa hallinneen safavidi-dynastian ote valtakunnan itäosista alkoi heikentyä. Mirwais surmasi taistelussa safavidivaltaa Kandaharissa pitäneen kuvernöörin ja nykyisen Afganistanin alueelle syntyi riippumaton Hutak- dynastia, joka kuitenkin muodollisesti tunnusti Intian mogulivallan yliherruuden alueella. Safavidit eivät enää onnistuneet syrjäyttämään Mirwaisia vallasta ja valtaamaan valtakunnan itäosia takaisin. Mirwaisin jälkeen häntä seurasi vallassa hänen poikansa Mir Mahmud. == Lähteet == Luokka:Hutak-dynastia Luokka:Vuonna 1673 syntyneet Luokka:Vuonna 1715 kuolleet
Harmaatinami

Harmaatinami (Tinamus tao) on tinamien (Tinamidae) heimoon ja isotinamien (Tinamus) sukuun kuuluva Etelä-Amerikassa tavattava lintulaji. Coenraad Jacob Temminck kuvasi lajin tieteelle vuonna 1815 Parásta Brasiliasta. == Koko ja ulkonäkö == Harmaatinamin pituus vaihtelee 42,5 ja 49 senttimetrin välillä. Koiras painaa 1 325–1 863 grammaa, naaras 1 430–2 080 grammaa. Täten harmaatinami on heimonsa suurikokoisin laji. == Levinneisyys ja elinympäristö == Harmaatinamia tavataan Andien itäisillä rinteillä ja Brasilian Cerradossa. Larensis-alalaji on levinnyt Kolumbian keskiosiin ja Venezuelan luoteisosiin. Alalajia kleei taas tavataan Kolumbian eteläosista ja Ecuadorin itäosista Peruun, Boliviaan ja Brasilian länsiosiin. Alalaji septentrionalis elää luoteisessa Venezuelassa ja mahdollisesti myös Guyanassa, mistä sitä ei kuitenkaan ole tavattu viime aikoina. Nimialalaji tao on kotoperäinen Brasilian pohjoisosissa. Nykyisin lajilla on arvioitu elossa 100 000–499 999 sukukypsää yksilöä. Arvio perustuu lajin runsauteen Perussa. Metsäkato on harmaatinamin suurin uhka, koska se vaatii menestyäkseen koskematonta metsää ja on siten erityisen altis pirstoutumiselle ja muille häiriötekijöille. Lajin levinneisyys on jo valmiiksi hajanainen. Paikoin myös metsästys vähentää harmaatinamien lukumääriä. Kansainvälinen luonnonsuojeluliitto IUCN luokitteli harmaatinamin elinvoimaiseksi lajiksi vuosien 2004–2009 arvioissaan, mutta on vuoden 2012 arviosta lähtien pitänyt sitä vaarantuneena. == Ravinto ja elintavat == Harmaatinamin ravinto koostuu pääasiassa hedelmistä, joskus siemenistä, selkärangattomista ja toisinaan pienistä selkärankaisista. Lisääntymisaika on Kolumbiassa tammikuusta maaliskuuhun ja Venezuelassa kesäkuussa. Harmaatinami pesii yleensä pienissä karikkeen koloissa suurten puiden juurella tai pensaiden juurien joukossa. == Lähteet == Luokka:Tinamilinnut
Viljo Leskinen

Viljo Armas Antero Leskinen (16. joulukuuta 1909 Toholampi – 16. marraskuuta 1945 Helsinki) oli suomalainen ampuja. Leskinen osallistui Berliinin olympiakisoihin 1936, jossa sijoittui pienoiskiväärin makuukilpailussa 15:nneksi. MM-kilpailuissa hän saavutti henkilökohtaisissa kilpailuissa kaksi hopeaa ja joukkuekilpailuissa viisi kultaa, kolme hopeaa ja kaksi pronssia. Henkilökohtaiset mitalit tuli Helsingin MM-kilpailuissa 1937 pienoiskiväärin täysottelusta ja pystykilpailusta. SM-kilpailuissa hän voitti viisi kultaa pienois- ja vapaakiväärillä 1931–1937. Leskinen edusti urallaan Suomen Metsästysyhdistystä ja Patruunatehtaan Ampujia. Hänen veljensä Kullervo Leskinen oli myös ampuja. Leskinen kuoli 16. marraskuuta 1945 Helsingissä. Hän oli myöhään edellisenä iltana 15. marraskuuta riidan päätteeksi ampunut erään naisen ja sen jälkeen itsensä. ==Lähteet== == Aiheesta muualla == * Urheilumme tekijämiehiä: Yhtä pinnaa vailla. Viljo Armas Antero Leskinen, Seura, 10.05.1939, nro 19, s. 22, Kansalliskirjaston digitaaliset aineistot Luokka:Suomalaiset ampujat Luokka:Itsemurhan tehneet Luokka:Vuonna 1908 syntyneet Luokka:Vuonna 1945 kuolleet
Kirjokiven junaonnettomuus 1962

Kirjokiven junaonnettomuus tapahtui 24. syyskuuta 1962 Savon radalla Kirjokiven rautatieasemalla Valkealassa, kun Kouvolasta pohjoiseen matkannut henkilöjuna 771 ja pohjoisesta tullut tavarajuna 7910 törmäsivät toisiinsa. Kouvolasta pohjoiseen lähtenyt henkilöjuna 771 oli pysähtynyt Kirjokiven asemalle odottamaan pohjoisesta vastaan tulevaa tavarajunaa 7910. Henkilöjuna odotti raiteella yksi ja tavarajuna oli tarkoitus ohjata raiteelle kaksi. Vaihteen vaihtaminen ei kuitenkaan onnistunut ja tavarajuna törmäsi pysähdyksissä olleeseen henkilöjunaan. Onnettomuudessa loukkaantuneet vietiin Kuusankosken aluesairaalaan. Tavarajunaa vetänyt Hr12 2215 -veturi vaurioitui pahasti, mutta se kuitenkin korjattiin. Onnettomuuden syyksi selvisi rikkinäinen opastin, joka oli jäänyt näyttämään aja-opastetta. == Lähteet == Luokka:Valkeala Luokka:Junaonnettomuudet Suomessa Luokka:1960-luvun junaonnettomuudet Luokka:1960-luvun onnettomuudet Suomessa
Soulflyn diskografia

Soulfly on yhdysvaltalais-brasilialainen metalliyhtye, jonka perusti Sepulturan entinen kitaristi-laulaja Max Cavalera vuonna 1996. ==Albumit== *Soulfly (1998) *Primitive (2000) *3 (2002) *Prophecy (2004) *Dark Ages (2005) *Conquer (2008) *Omen (2010) *Enslaved (2012) *Savages (2013) *Archangel (2015) *Ritual (2018) *Totem (2022) ==EP:t== *Tribe (1999) ==Singlet== *Tribe (CDS) (1998) *Bleed (CDS) (1998) *Umbabarauma (CDS) (1998) *Back To The Primitive (CDS) (2000) *Unleash (CDS) (2008) *Rise of the Fallen (2010) (feat. Greg Puciato) *World Scum (2012) *Bloodshed (2013) (feat. Igor Cavalera) *Master of Savagery (2013) *Ayatollah of Rock 'n' Rolla (2014) (feat. Neil Fallon) *We Sold Our Souls to Metal (2015) *Sodomites (2015) (feat. Todd Jones) *Archangel (2015) *Titans (2016) *No Hope = No Fear (2018) *Evil Empowered (2018) *Ritual (2018) *Dead Behind the Eyes (2018) (feat. Randy Blythe) *Superstition (2022) *Scouring the Vile (2022) *Filth Upon Filth (2022) ==DVD:t== *Song Remains Insane (2005) ==Cover-kappaleet== *Umbabarauma (Jorge Ben Jor),Soulfly-albumilta *Under The Sun (Black Sabbath) *I Will Refuse (Pailhead) *Ain't No Feeble Bastard (Discharge) *The Possibility of Life's Destruction (Discharge) *Time For Living (Beastie Boys) *California Uber Alles (Dead Kennedys) *In The Meantime (Helmet),Prophecy-albumilta *Exodus (Bob Marley) *Territorial Pissings (Nirvana) *Angel Of Death (Slayer) *Smoke On The Water (Deep Purple) *The Beautiful People (Marilyn Manson) *One Nation (Sacred Reich) == Musiikkivideot == Vuosi Kappale Ohjaaja(t) 1998 "Bleed" Thomas Mignone 2000 "Back to the Primitive" 2002 "Seek 'n' Strike" Chrostpffer Salzgeber 2004 "Prophecy" The Good Guys Company 2005 "Carved Inside" Milos Djukelic "Frontlines" 2006 "Innerspirit" Tomasz Dziubinski 2008 "Unleash" Robert Sexton 2010 "Rise of the Fallen" Dale Resteghini 2012 "World Scum" Thomas Mignone 2013 "Bloodshed" Dale Resteghini 2015 "Archangel" Robert Sexton 2022 "Filth Upon Filth" Luokka:Diskografiat
Jakob Fredrik Krabbe

Jakob Fredrik Krabbe (8. heinäkuuta 1806 Vaasa – 25. maaliskuuta 1875 Pietari) oli Venäjän keisarillisessa armeijassa palvellut suomalainen kenraalimajuri. (Viitattu 1.3.2020) Jakob Fredrik Krabben isä oli samanniminen Vaasan hovioikeuden sihteeri, äiti Anna Maria Fléege ja puoliso vuodesta 1835 vapaaherratar Terese Julia Vilhelmina Yxkull von Gyllenband. Krabbe tuli aliupseerikorpraaliksi 1. Suomen jalkaväkirykmenttiin 1822. Hänet ylennettiin 1827 alivänrikiksi ja 1829 vänrikiksi, siirrettynä 1. merirykmenttiin. Krabbe osallistui Marraskuun kansannousun kukistamiseen 1831–1832. Hänet siirrettiin Nevan merirykmenttiin vuonna 1834, jolloin hänet myös ylennettiin aliluutnantiksi. Krabbe siirrettiin 1837 opetusupseeriksi 2. Pietarin kadettikouluun, ylennettiin luutnantiksi 1838, alikapteeniksi 1842 ja kapteeniksi 1849, jolloin hänet myös nimitettiin komppanianpäälliköksi kadettikoulussa. Krimin sotaan osallistumisen jälkeen Krabbe yleni everstiluutnantiksi 1856. Everstiksi hänet ylennettiin 1860 ja marraskuussa 1863 hän sai eron sotapalveluksesta kenraalimajurina. ==Lähteet== Luokka:Suomalaiset kenraalit Luokka:Vuonna 1806 syntyneet Luokka:Vuonna 1875 kuolleet
Linda (ohjelmointikieli)

Linda on tietokoneen ohjelmointiin käytettävä kieli, joka on tarkoitettu rinnakkaisohjelmointiin ja joka laajentaa isäntäkielen (kuten C, C#, Java) ominaisuuksia. Kieltä kutsutaan koordinaatiokieleksi. Kieli käyttää monikkoja (), joka on sarja tyypitettyjä kenttiä: (“Linda is powerful”, 2, 32.5, 62) Suositumpia vaihtoehtoja Linda-kielen ohjelmointimallille ovat muun muassa viestinvälitykseen perustuvat mallit. == Lähteet == Luokka:Ohjelmointikielet
Testamentin diskografia

Testament on kalifornialainen vuonna 1983 perustettu thrash metal -yhtye. == Studioalbumit == * * * * * * * * * * * * == EP:t == * == Livealbumit == * * * * == Videot == * * * == Kokoelma-albumit == * * * * * * == Singlet == * Over the Wall (1987) * Trial by Fire (1988) * Practice What You Preach (1989) * Greenhouse Effect (1990) * Souls of Black (1990) * The Legacy (1990) * Electric Crown (1992) * Return to Serenity (1992) * Low (1994) * Dog Faced Gods (1994) * True American Hate (2012) * Native Blood (2012) * The Pale King (2016) * Night of the Witch (2020) == Musiikkivideot == * Over the Wall (1987) * Trial By Fire (1988) * Nobody's Fault (1988) * Practice What You Preach (1989) * Greenhouse Effect (1990) * The Ballad (1990) * Souls of Black (1990) * The Legacy (1990) * Electric Crown (1992) * Return to Serenity (1992) * Low (1994) * More Than Meets The Eye (2008) * Native Blood (2012) * The Pale King (2016) * Night Of The Witch (Lyric Video) (2020) * Curse of Osiris (2022) * WWIII (2022) == Lähteet == Luokka:Diskografiat
Axel Georg Krogerus

Axel Georg Krogerus (13. huhtikuuta 1814 Mäntyharju – 26. huhtikuuta 1876 Pietari) oli Venäjän keisarillisessa armeijassa palvellut suomalainen kenraaliluutnantti. (Viitattu 1.3.2020) Krogeruksen vanhemmat olivat kappalainen Samuel Johan Krogerus ja Anna Lovisa Andersin ja puoliso vuodesta 1841 Katarina Heckel. Krogerus tuli oppilaaksi Haminan kadettikouluun 1829 ja määrättiin sieltä 1835 valmistuttuaan vänrikkinä palvelukseen ensin 19. tykistöprikaatiin ja sitten 1. kenttätykistöprikaatiin. Hänet ylennettiin aliluutnantiksi 1838. Pietarin sota-akatemian kurssin hän suoritti 1839–1841, minkä jälkeen hän palveli armeijan yleisesikunnassa. Luutnantiksi 1844 ylennettynä Krogerus määrättiin 2. jalkaväkiarmeijakunnan esikunnan vanhemmaksi adjutantiksi 1845, alikapteeniksi hänet ylennettiin 1845 ja kapteeniksi 1850. Seuraavana vuonna Krogerus siirrettiin vanhemmaksi adjutantiksi Kaukasian linjajoukkojen ja Mustanmeren sotajoukkojen ylipäällikön esikuntaan. Hänet ylennettiin everstiluutnantiksi 1854 ja hän osallistui Krimin sotaan 1854–1856. Everstiksi hän yleni sodan jälkeen 1856. Kaukasian sotajoukkojen oikean siiven esikuntapäälliköksi Krogerus nimitettiin 1858, mutta jo 1861 hänet siirrettiin Siperian erillisen armeijaosaston esikuntapäälliköksi ja ylennettiin samana vuonna kenraalimajuriksi. Vuosikymmenen lopulla Krogerus nimitettiin Venäjän armeijan sotasairaaloiden keskuskomitean jäseneksi, missä tehtävässä hän palveli aina kuolemaansa saakka. Kenraaliluutnantiksi hänet ylennettiin 1871. ==Lähteet== Luokka:Suomalaiset kenraalit Luokka:Vuonna 1814 syntyneet Luokka:Vuonna 1876 kuolleet
Uku Suviste

Uku Suviste (s. 6. kesäkuuta 1982 Võru, Viro) on virolainen laulaja- lauluntekijä, pianisti ja tuottaja. Hänen oli tarkoitus edustaa Viroa vuoden 2020 Eurovision laulukilpailussa kappaleella "What Love Is" hänen voitettuaan Viron Eesti laul 2020 -karsintakilpailun. Vuoden 2020 Euroviisut kuitenkin peruttiin koronaviruspandemian vuoksi. Suviste valittiin kuitenkin edustamaan Viroa seuraavan vuoden kisoihin kappaleella "The Lucky One". Hän kilpaili toisessa semifinaalissa, jossa hän sijoittui kolmanneksitoista ja täten karsiutui finaalista. Suviste on osallistunut Viron euroviisukarsintakilpailuun Eesti Lauliin neljä kertaa. Vuonna 2017 Suviste osallistui Eesti Lauliin kappaleella ”Supernatural”. Vuonna 2019 Suviste osallistui Eesti Lauliin kappaleella ”Pretty Little Liar”, joka sijoittui toiseksi. Vuonna 2020 hän osallistui jälleen kilpailuun, tällä kertaa voittaen kappaleella ”What Love Is”. Hän voitti kilpailun myös vuonna 2021, kappaleella ”The Lucky One”. == Diskografia == === Singlet === *"It's Christmas Time" (2005) *"See on nii hea" (2008) *"Love of my life (feat. Grace Taylor)" (2009) *"Sind otsides" (2009) *"Saatanlik naine" (2009) *"Show me the love" (2010) *"Isju Tebja" (2010) *"Jagatud öö" (2011) *"Midagi head (feat. Violina)" (2011) *"Võitmatu" (2012) *"Valge Lumi" (Anzhelika Agurbash ja Uku Suviste) (2013) *"I wanna be the one" Uku Suviste & Kéa (2014) *"Believe" Hawt Leopards feat. Uku Suviste (2015) *"Supernatural" (2016) *"Pretty Little Liar" (2019) *"What Love Is" (2020) *"Müüdud ja Pakitud" (2020) *"The Lucky One" (2021) == Aiheesta muualla == * == Lähteet == Luokka:Virolaiset laulajat Luokka:Viron euroviisuedustajat Luokka:Vuoden 2020 euroviisuedustajat Luokka:Vuoden 2021 euroviisuedustajat Luokka:Vuonna 1982 syntyneet Luokka:Elävät henkilöt
Carl Reinhold Krogerus

Carl Reinhold Krogerus (15. heinäkuuta 1852 Loviisa – 15. maaliskuuta 1926 Helsinki) oli Venäjän keisarillisessa armeijassa palvellut suomalainen kenraalimajuri. (Viitattu 1.3.2020) Krogeruksen vanhemmat olivat majuri Johan Gustaf Krogerus ja Maria Kristina Cremer ja puoliso vuodesta 1878 Antonina Catharina von Schulcz. Krogerus tuli oppilaaksi Haminan kadettikouluun 1863, mutta erosi koulusta seuraavana vuonna ja tuli aliupseerina palvelukseen 89. Belomorskin jalkaväkirykmenttiin. Vuonna 1871 hän tuli oppilaaksi Helsingin junkkarikouluun, josta 1873 valmistuttuaan hän yleni vänrikiksi ja hän palasi palvelukseen entiseen rykmenttiinsä. Vuonna 1875 Krogerus siirrettiin aliluutnantiksi ylennettynä Henkivartioväen 3. Suomen tarkk’ampujapataljoonaan. Seuraavana vuonna hänet ylennettiin luutnantiksi ja komennettiin Henkivartioväen 17. tarkk’ampujapataljoonaan Pietariin. Komennuksen jälkeen Krogerus toimi pataljoonansa aseosaston päällikkönä 1877–1878, ylennettiin alikapteeniksi 1878 ja siirrettiin opetusupseeriksi Vilnan jalkaväen junkkarikouluun. Siellä hän yleni kapteeniksi 1881. Krogerus erosi sotapalveluksesta vuoden 1883 alussa, mutta jo kesäkuussa hänet nimitettiin 10. Laihian suomalaisen reservikomppanian päälliköksi aina tammikuuhun 1889 asti, jolloin hänet siirrettiin Kruunupyyn suomalaisen reservikomppanian päälliköksi. Tästä tehtävästä hän sai eron everstiluutnanttina 1899, minkä jälkeen hän toimi vuoteen 1903 Oulun läänin 2. kutsuntapiirin sotakomissaarina ja sitten vuoteen 1905 Mikkelin läänin sotakomissaarina. Everstiksi hänet ylennettiin 1903. Ensimmäisen maailmansodan puhjettua Krogerus kutsuttiin uudelleen aktiivipalvelukseen vuonna 1914. Hän toimi Suomessa olevien joukkojen esikunnassa vuoteen 1917, jolloin sai eron palveluksesta kenraalimajuriksi ylennettynä. ==Lähteet== Luokka:Suomalaiset kenraalit Luokka:Vuonna 1852 syntyneet Luokka:Vuonna 1926 kuolleet
Paddle-ohjain

Paddle-ohjain oli Atari 2600-pelikonsolin mukana tullut videopeliohjain. Nimi johtuu Pong-pelin mailojen () ohjauksesta. Ohjaimen kehitti Atari 1970-luvulla ja valmistettiin alun perin Pong-peliin. Ohjaimessa oli yksi käännettävä pyörä ja yksi tai useampi "tulitusnappi". Ohjainta voitiin kääntää myötäpäivään tai vastapäivään ja käytettiin Pong ja Breakout -tyylisissä peleissä. Ohjain perustuu potentiometriin, jollainen on ollut myös muun muassa äänentoistolaitteen äänenvoimakkuuden säädössä. Joystick-ohjaimesta tuli myöhemmin suositumpi ohjain. == Lähteet == Luokka:Videopeliohjaimet Luokka:Englanninkieliset sanat ja sanonnat
Julia Butters

Julia Butters (s. 15. huhtikuuta 2009 Los Angeles, Kalifornia) on yhdysvaltalainen lapsinäyttelijä. Hänet tunnetaan Trudi Fraserin roolista Quentin Tarantinon elokuvassa Once Upon a Time in Hollywood (2019), mistä hän sai kriitikoilta ylistystä. Vuodesta 2016 lähtien hän on näytellyt pääroolia ABC:n tilannekomediasarjassa American Housewife. == Filmografia == Elokuvat Vuosi Nimi Rooli Muuta 2015 The Rusted Piper lyhytelokuva 2016 13 Hours: The Secret Soldiers of Benghazi Beverly Silva Term Life 7-vuotias Cate A Family Man Lauren Jensen Pals Julia televisioelokuva 2019 Once Upon a Time in Hollywood Trudi Fraser 2022 The Gray Man Claire Televisiosarjat Vuosi Nimi Rooli Muuta 2014 Criminal Minds – FBI-tutkijat Gabby Hoffer Jakso: "Gabby" 2015–2016 Best Friends Whenever 5-vuotias Cyd 2 jaksoa Transparent Ella 8 jaksoa 2016 The Kicks Ashley Jakso: "Take the Field" 2016–2021 American Housewife Anna-Kat Otto päärooli == Lähteet == == Aiheesta muualla == * Luokka:Yhdysvaltalaiset lapsinäyttelijät Luokka:Vuonna 2009 syntyneet Luokka:Elävät henkilöt
M/S Aurora Botnia

M/S Aurora Botnia on laivayhtiö Wasalinen käyttöön vuonna 2021 tullut ropax- matkustajalaiva. Laivalla on kaksi matkustajakantta ja kaksi rahtikantta. Aluksen kuljetuskapasiteetti on 935 matkustajaa ja 1500 rahtimetriä. Laivan pääkoneet käyttävät polttoaineena nesteytettyä maakaasua LNG:tä, mikä vähentää rikki-, typpi- ja hiilidioksidipäästöjä runsaasti verrattuna perinteisiin polttoöljyllä käyviin moottoreihin. Polttoaineena voidaan käyttää myös biokaasua. Lisäksi laivaa voidaan käyttää satamissa sähköllä. == Historia == Laivan tilasi Kvarken Link -yhtiö, jonka Vaasan kaupunki ja Uumajan kunta omistavat. Rauma Marine Constructionsin telakalla Raumalla rakennetun aluksen piti aloittaa liikennöinti Merenkurkussa Vaasan ja Uumajan välillä alun perin jo vappuna 2021, mutta laivan valmistuminen viivästyi useita kuukausia. Neitsytmatka suoritettiin lopulta 28. elokuuta 2021. Tammikuussa 2022 kerrottiin että laiva siirtyy käyttämään polttoaineenaan puoliksi dieseliä, koska nesteytetyn maakaasun hinta oli vuodessa kuusinkertaistunut. Lokakuussa 2022 Wasaline ilmoitti hiilidioksidipäästöjensä pienentyneen yli puolella verrattuna Aurora Botnian edeltäjään, M/S Wasa Expressiin. Kevättalvella 2023 siirryttiin jälleen käyttämään pelkästään maakaasua sen hinnan alennuttua. == Palvelut laivalla == === Ravintolat ja baarit === Lähde: * buffet-ravintola * à la carte -ravintola * baari * kahvila === Matkustajatilat === * Business Lounge * Comfort Lounge -istumasalonki * lemmikkilounge * lasten leikkihuone === Kokoustilat === * 5 kokoustilaa === Muuta === * Myymälä * Laivalla on 68 hyttiä == Lähteet == Aurora Botnia
Éva Székely

Éva Székely [] (3. huhtikuuta 1927 Budapest – 29. helmikuuta 2020 BudapestGyász: elhunyt Székely Éva, a Nemzet Sportolója Nemzeti Sport Online, 2020. február 29. ) oli unkarilainen uimari ja olympiavoittaja. Székely teki kansallisen uintiennätyksen 1941, vaikka häntä juutalaisena melkein estettiin osallistumasta. Seuraavien neljän vuoden ajan hän oli suljettuna kilpailuista ja selvisi holokaustista osin siksi, että oli kuuluisa uimari.Sportmuzeum: Hall of fame - Székely Éva Székely voitti 200 metrin rintauinnissa olympiakultaa Helsingissä 1952 ja olympiahopeaa Melbournessa 1956. Lisäksi hän sijoittui olympiatasolla Lontoossa 1948 200 metrin rintauinnissa neljänneksi ja 4×100 metrin vapaauintiviestissä viidenneksi sekä Helsingissä 400 metrin vapaauinnissa kuudenneksi.Olympics at Sports-Reference.com Monte Carlon EM- kilpailuissa 1947 Székely saavutti 200 metrin rintauinnissa hopeaahttp://www.gbrathletics.com/sport/swimecw.htm. Székely teki urallaan kymmenen maailmanennätystä ja viisi olympiaennätystä. Hänelle kertyi myös lukuisia Unkarin ennätyksiä ja mestaruuksia. Székelyn maailmanennätyksiin lukeutui muun muassa 400 metrin sekauinnin historian ensimmäinen maailmanennätys vuonna 1953.International Swimming Hall of Fame Székely avioitui vesipallon olympiavoittaja Dezső Gyarmatin kanssa, ja heidän tyttärensä Andrea Gyarmati oli uinnin kaksinkertainen olympiamitalisti ja Euroopan mestari. Sekä äiti, isä että tytär on nimetty uinnin kansainväliseen kunniagalleriaanhttps://ishof.org/andrea-gyarmati-(hun).html. == Lähteet == * Profiili International Swimming Hall of Fame * Éva Székely Bio, Stats, and Results Olympics at Sports-Reference.com === Viitteet === == Aiheesta muualla == Luokka:Unkarilaiset uimarit Luokka:Unkarilaiset olympiavoittajat Luokka:Vuonna 1927 syntyneet Luokka:Vuonna 2020 kuolleet
Black Label Societyn diskografia

Black Label Society on yhdysvaltalainen heavy metal -yhtye, joka perustettiin vuonna 1998. == Studioalbumit == * * * * * * * * * * * == Livealbumit == * * * == EP:t == * * * == Kokoelma-albumit == * * * * == DVD:t == * * * * == Singlet == * Bored to Tears (1999) * Born to Lose (1999) * Counterfeit God (2000) * Bleed for Me (2002) * Stillborn (feat. Ozzy Osbourne) (2003) * The Blessed Hellride (2003) * House of Doom (2004) * Suicide Messiah (2005) * Fire it Up (2005) * In This River (2005) * Concrete Jungle (2006) * Blood is Thicker Than Water (2007) * Parade of the Dead (2010) * Crazy Horse (2010) * Overlord (2010) * The First Noel (2010) * Darkest Days (2011) * Ain't No Sunshine (2013) * My Dying Time (2014) * Angel of Mercy (2014) * Room of Nightmares (2017) * A Love Unreal (2018) * Set You Free (2021) * End of Days (2021) == Musiikkivideot == Vuosi Kappale Ohjaaja(t) 2000 "Counterfeit God" — 2003 "Stillborn" Rob Zombie 2005 "Suicide Messiah" — "Fire it Up" Master Cylinder (Eric Zimmerman, Nik Jamgocyan) "In This River" Eric Zimmerman 2006 "Concrete Jungle" Alex Topaller, Daniel Shapiro "Blood Is Thicker Than Water" Master Cylinder (Eric Zimmerman, Nik Jamgocyan) 2010 "Overlord" 2011 "Crazy Horse" Kootra 2013 "Ain't No Sunshine When She's Gon" Justin Reich 2014 "My Dying Time" "Angel of Mercy" 2017 "Room of Nightmares" 2018 "A Love Unreal" "Trampled Down Below" Dan Sturgess 2019 "Bored to Tears" Justin Reich 2021 "Blind Man" "Heart of Darkness" "House of Doom" "Set You Free" "End of Days" 2022 "You Made Me Want to Live" Luokka:Diskografiat
Avenged Sevenfoldin diskografia

Avenged Sevenfold (lyhennetään usein A7X) on yhdysvaltalainen vuonna 1999 perustettu metallimusiikkia soittava yhtye, joka on kotoisin Huntington Beachin kaupungista Kaliforniasta. Yhtye on myynyt maailmanlaajuisesti albumeita yli kahdeksan miljoonaa kappaletta. Nykyisen kokoonpanon muodostavat laulaja M. Shadows, bassokitaristi Johnny Christ, rytmikitaristi Zacky Vengeance sekä soolokitaristi Synyster Gates. Lisäksi kokoonpanossa soittaa rumpali Brooks Wackerman, joka on yhtyeen uusi rumpali Mike Portnoyn, Arin Ilejayn ja edesmenneen Jimmy ”The Rev” Sullivanin jälkeen. == Studioabumit == * * * * * * * * == Livealbumit == * == Kokoelmat == * * == Singlet == * Second Heartbeat (2003) * Unholy Confessions (2003) * Burn It Down (2005) * Bat Country (2005) * Beast and the Harlot (2006) * Seize the Day (2006) * Walk (Pantera-cover) (2007) * Critical Acclaim (2007) * Almost Easy (2007) * Afterlife (2008) * Dear God (2008) * Scream (2008) * Crossroads (2008) * Nightmare (2010) * Buried Alive (2010) * Welcome to the Family (2010) * Not Ready To Die (2011) * Carry On (2012) * Hail to the King (2013) * The Stage (2016) * Malagueña Salerosa (2017) * Retrovertigo (Mr. Bungle -cover) (2017) * Dose (2017) * Runaway (Del Shannon -cover) (2017) * God Only Knows (The Beach Boys -cover) (2017) * As Tears Go By (The Rolling Stones -cover) (2017) * Wish You Were Here (Pink Floyd .cover) (2017) * Mad Hatter (2018) * Set Me Free (2020) * Nobody (2023) * Mattel (2023) == EP:t == * Warmness on the Soul (2001) * Welcome to the Family (2010) * Black Reign (2018) == DVD:t == * All Excess (2007) == Musiikkivideot == Vuosi Kappale Ohjaaja(t) 2001 "Warmness on the Soul" Broken Robot, Militont 2004 "Unholy Confessions" (version 1) Greg Kaplan "Unholy Confessions" (version 2) 2005 "Burn it Down" Nick Wickhmam "Bat Country" Marc Klasfeld 2006 "Beast and the Harlot" Tony Petrossian "Seize the Day" Wayne Isham 2007 "Almost Easy" P.R. Brown "A Little Piece of Heaven" Rafa Alcantara 2008 "Afterlife" Wayne Isham "Dear God" Rafa Alcantara 2010 "Nightmare" Wayne Isham 2011 "So Far Away" 2012 "Carry On" Dave Anthony 2013 "Hail to the King" Sundrome "Shepherd of Fire" Wayne Isham 2014 "This Means War" Rafa Alcantara "Chapter Four" 2016 "The Stage" Chris Hopewell 2017 "God Damn" Anders Rostad "Malagueña Salerosa (La Malagueña)" Rafa Alcantara "Retrovertigo" "Dose" "Runaway" "God Only Knows" "As Tears Go By" "Wish You Were Here" 2023 "Nobody" "We Love You" "Mattel" Luokka:Diskografiat
Eetu Murros

Karl Edvard (Eetu) Murros (sukunimi vuoteen 1906 asti Molin; 17. elokuuta 1880 Tampere – 9. kesäkuuta 1949 Tampere) oli suomalainen rakennusmestari, joka suunnitteli useita 1920-luvun klassismia edustavia rakennuksia.Eetu Murroksen kuolinilmoitus. Helsingin Sanomat 11.6.1949, s. 1. Helsingin Sanomien arkistoselain, Postimuseo, Tampere. Luettu 23.11.2021. Murroksella oli Tampereella oma piirustus- ja rakennustoimisto vuosina 1913–1917. Aikaisemmin hän oli työskennellyt arkkitehti Georg Schreckin toimistossa.Janka-Murros 2011, s. 6. Vuodesta 1917 alkaen Murros toimi vanhimpana piirtäjänä ja työnjohtajana Tampereen kaupungin arkkitehtiosastolla. ==Suunnittelutöitä Tampereella== * Alilääkärin asuintalo (nyk. Hatanpään sairaalan M-rakennus; 1923), Hatanpään puistokuja 7 * Pyynikin urheilukentän aita- ja katsomorakennelmat (1924), F. E. Sillanpään katu 1; yhdessä Bertel Strömmerin kanssa * Koukkuniemen kunnalliskodin talousrakennus (nyk. vanhainkodin hallintorakennus; 1925), Ahlgrenin puistokuja 7; yhdessä Strömmerin kanssa * Ludekylä (useita puolitoistakerroksisia asuinrakennuksia; 1926, 1928), Kalevan puistotie 9 – Petsamonkatu 2; yhdessä Strömmerin ja Vilho Kolhon kanssa * As.oy Välimaankatu 25 (kaksikerroksinen asuinrakennus; 1928)Lyytinen 2013, s. 9–10, Salhojankatu 4 – Pohjolankatu 27 * Hämeen museon lisärakennus (ns. Alamuseo; 1928), Kuninkaankatu 2; yhdessä Strömmerin kanssa * Mältinrannan vedenpuhdistuslaitos (nyk. Taidekeskus Mältinranta; 1929), Kuninkaankatu 2 * As.oy Kastinkallio (asuinkerrostalo; 1932), Lapintie 28 – Siltakatu 8 * As.oy Lapintie 3 (ns. Laivatalo; 1936), Lapintie 11 – Ihanakatu 6 – Pajakatu 5 ==Lähteet== Luokka:Suomalaiset rakennusmestarit Luokka:Vuonna 1880 syntyneet Luokka:Vuonna 1949 kuolleet
Scott Parker (jääkiekkoilija)

Scott Parker (s. 29. tammikuuta 1978 Hanford, Kalifornia) on yhdysvaltalainen, vuosina 1998–2008 NHL:ssä pelannut jääkiekkoilija, pelipaikaltaan hyökkääjä. Hän edusti NHL:ssä Colorado Avalanchea ja San Jose Sharksia ja voitti ensin mainitussa joukkueessa Stanley Cupin vuonna 2001. Hän pelasi NHL-urallaan 308 runkosarjaottelua, joissa hän teki kuusi maalia ja sai 14 syöttöpistettä. Pudotuspelejä hän pelasi viisi ilman tehopisteitä ja niistä neljä mestaruuskaudella 2000–2001. == Lähteet == Luokka:Yhdysvaltalaiset jääkiekkoilijat Luokka:New Jersey Devilsin varaamat pelaajat Luokka:Colorado Avalanchen varaamat pelaajat Luokka:Vuonna 1978 syntyneet Luokka:Elävät henkilöt
Olga Heikkilä

Olga Heikkilä (s. 1984) on suomalainen oopperalaulaja, äänialaltaan sopraano. Hänet on kiinnitetty Berliinin valtionoopperassa (2017), Aix-en-Provincen oopperafestivaalilla ja Suomen Kansallisoopperassa (2019). Konserttilaulajana Heikkilä esiintyy säännöllisesti Euroopassa ja Suomessa kamariorkesterien ja -yhtyeiden kanssa. Heikkilän ohjelmistoon kuuluu oopperan lisäksi kuoro- orkesteriteoksia, liediä, runsaasti kamarimusiikkia sekä useita suomalaisten vokaaliteosten kantaesityksiä. Esiintymistyönsä ohella Heikkilä tekee Sibelius-Akatemiassa taiteellista tutkimusta DocMus-tohtorikoulussa ja opettaa laulumusiikin osastolla. Espoolaisen Olga Heikkilän musiikkiharrastus juontaa juurensa varhaiseen lapsuuteen, jolloin kuorolaulu auttoi häntä parantumaan vakavasta astmasta. Harrastus kehittyi ammatiksi Espoon musiikkiopiston, Tapiolan kuoron ja EMO Ensemblen myötä Helsingin Konservatoriossa. Ammattiopinnot jatkuivat ensin Sibelius-Akatemiassa Anssi Hirvosen johdolla ja sittemmin Tanskan Kuninkaallisessa ooppera-akatemiassa Susanna Ekenin ja Anne Margrethe Dahlin johdolla. Kilpailumenestykset sekä Kangasniemellä vuonna 2009 että Lappeenrannassa vuonna 2010 nostivat Heikkilän Suomessa suuremman yleisön tietoisuuteen. Euroopan oopperalavoille Heikkilä pääsi kansainvälisten laulukilpailujen erikoispalkintojen myötä: IVC ’s-Hertogenbosch (2014, Hollanti) ja Klaudia Taev (2013, Viro). Heikkilän taiteellista toimintaa ovat tukeneet muun muassa Suomen kulttuurirahasto, Jenny ja Antti Wihurin rahasto, Mariinskin teatterin ystävät Suomessa ry, Kansan Sivistysrahaston Päivi ja Paavo Lipposen rahasto sekä Pro Musica -säätiö. == Lähteet == Luokka:Suomalaiset oopperalaulajat Luokka:Suomalaiset sopraanot Luokka:Elävät henkilöt Luokka:Vuonna 1984 syntyneet
Krom-khmerit

Krom-khmerit ovat Vietnamin Krom-Kamputsean alueella asuvia khmerejä. Suurin osa khmereistä asuu Kambodžassa. Kuten muutkin khmerit, krom-khmerit puhuvat khmerin kieltä. Vietnamin hallinnon mukaan krom-khmerejä on noin 1,3 miljoonaa. Krom-khmerien etujärjestön Khmer Kampuchea-Krom Federationin mukaan krom-khmerejä asuu Krom-Kamputseassa noin seitsemän miljoonaa ja ympäri maailmaa vielä 1,24 miljoonaa. Vietnamin väestörekisterissä krom-khmerejä lasketaan etnisesti vietnamilaisiksi tai heidän uskonnokseen ilmoitetaan buddhalaisuuden sijaan ”ei uskontoa”, mikä vaikeuttaa krom-khmerien määrän arviointia. Yleinen iskulause krom-khmerien kesken on ”kansakunta, uskonto, kansa”, sillä näiden yhteyttä pidetään tärkeänä. Krom-khmereistä noin 95 prosenttia on theravada-buddhalaisia. He ovat harjoittaneet uskontoa lähes 2 000 vuoden ajan. Krom-Kamputseassa on yli 560 krom-khmerien buddhalaistemppeliä ja yli 25 000 krom-khmeriläistä buddhalaismunkkia. Perinteisesti suurin osa krom-khmermiehistä on jossain elämänsä vaiheessa munkkina. Temppeleitä ympäröivät krom-khmerien kylät ja riisipellot ja nämä luostari-maatilakokonaisuudet ovat krom-khmerien kansallistunteen selkäranka. Temppelit vaalivat khmeriläistä kieltä, kulttuuria, perinteitä, tapoja, ruokaa, luonnetta ja omaleimaisuutta. == Lähteet == == Aiheesta muualla == Luokka:Vietnamin etniset ryhmät
Ruotsin katoliset arkkipiispat

Ruotsiin perustettiin vuonna 1164 oma katolisen kirkon kirkkoprovinssi Upsalaan. Sen alaisuuteen kuuluivat Ruotsin valtakunnan alueella toimivat hiippakunnat. Sitä ennen Ruotsin alue oli kuulunut Lundin kirkkoprovinssiin. == Ruotsin katoliset arkkipiispat (1164-1528) == * Stephanus 1164–1185 * Johannes 1185–1187 * Petrus 1187–1197 * Olavus Lambatunga 1198–1206 * Valerius 1207–1219 * Olavus Basatömer 1224–1234 * Jarlerius 1236–1255 * Laurentius 1257–1267 * Fulco Johannis 1274–1277 * Jacobus Israelis 1278–1281 * Magnus Boethii 1285–1289 * Johannes 1290–1291 * Nicolaus Allonis 1295–1305 * Nicolaus Katilli 1308–1314 * Olavus Beronis 1315–1332 * Petrus Philippi 1332–1341 * Hemmingus Nicolai 1342–1351 * Petrus Thyrgilli 1351–1366 * Birgerus Gergorii 1367–1383 * Henricus Karoli 1383–1408 * Johannes Gerechini 1408–1422 * Johannes Haquini 1422–1432 * Olavus Laurentii 1432–1438 * Nicolaus Ragvaldi 1438–1448 * Jöns Bengtsson Oxenstierna 1448–1467 * Jacob Ulvsson 1469–1515 * Gustav Trolle 1515–1521 * Johannes Magnus 1523–1528 == Lähteet == Luokka:Ruotsin katoliset arkkipiispat
William Cowper

William Cowper voi tarkoittaa seuraavia * William Cowper (1731–1800), englantilainen runoilija * William Cowper (1701–1767) englantilainen lääkäri ja antikvaari * William Cowper (1666–1709), englantilainen anatomi * William Cowper of Galloway (1568–1619), piispa * William Cowper (1778–1858), anglikaaninen pappi Australiassa, seuraavan isä * William Cowper (1810–1902), anglikaaninen pappi Australiassa, edellisen poika * William Cowper-Temple (1811–1888), brittiläinen poliitikko * William Cowper (1853–1918), näyttelijä
Motoriset toiminnot

Motoriset toiminnot ovat eliön liikkeiden ja asennon säätelyä. Siihen osallistuvat motorisen järjestelmän eri osat, kuten liikehermosolut ja liikehermoradat, useat aistinelimet sekä aivojen alueista muun muassa motorinen aivokuori, aivorunko, tyvitumakkeet ja pikkuaivot. Liikkeiden suorittaminen on usein tahdonalaista. Asennon säätely on sen sijaan suurelta osin tiedostamatonta, sillä tietoinen korjaaminen on asennon horjuessa yleensä liian hidasta. Liikehermosolut ohjaavat kaikkia luustolihasten liikkeitä. Liikehermoradat lähtevät selkäytimen tai aivorungon alueelta. Alfamotoneuronit käskyttävät lihassyitä supistumaan, ja yhdessä ne muodostavat motorisen yksikön. Alfamotoneuroneita aktivoivat tai inhiboivat aivojen ylemmät motoneuronit. Gammamotoneuronit säätävät lihaksen tuottaman voiman sopivalle tasolle. Automaattisia lihasliikkeisiin liittyviä tiedostamattomia toimintoja ohjaavat lihasten aistinelimet kuten lihassukkula, Golgin jänne-elin sekä lihasten, nivelten ja jänteiden ympärillä olevat venytys- ja painereseptorit. Nämä toiminnot liittyvät muun muassa reflekseihin ja tasapainon säilyttämiseen. Lihasrefleksissä tietty ärsyke aiheuttaa aina samanlaisen nopean lihastoiminnan muutoksen. Tunnetuin venytysrefleksi on polviheijaste eli patellaarirefleksi, jossa polveen napauttamalla saadaan polvinivel ojentumaan tahdosta riippumatta. Muita refleksityyppejä ovat ihorefleksit ja koukistusrefleksit. Vastasyntyneillä on useita refleksejä, jotka häviävät ajan mittaan. Näitä ovat muun muassa imemis- ja tarttumisrefleksit. Motorinen aivokuori eli liikeaivokuori sijaitsee aivojen keskiuurteen etupuolella. Siitä lähtevät tärkeimmät lihaksia hermottavat hermoradat. Kehon oikean puolen lihasten edustus sijaitsee pääosin vasemmalla aivokuorella ja päinvastoin. Motoriselta aivokuorelta lähtevät neuronit ovat yhteydessä selkäytimen, tyvitumakkeiden, pikkuaivojen ja tuntoaivokuoren neuroneihin. Liikkeiden suunnitteluun osallistuu myös premotorinen aivokuori. Asennon ja tasapainon ylläpitämiseen osallistuvat monet hermoston osat. Tasapainon muutoksista antavat tietoa tasapainoelin (sisäkorvan kaarikäytävät sekä soikea ja pyöreä rakkula), näköaisti sekä niskan, selän ja jalkapohjien reseptorit. Aivojen tyvitumakkeiden neuronit suunnittelevat ja suorittavat motorisen aivokuoren ideoimat liikesarjat niin, että asento ja muut liiketoiminnat eivät häiriydy. Pikkuaivoista johtaa ratoja talamuksen kautta liikeaivokuorelle ja selkäytimen motoneuroneihin. Pikkuaivot valvovat liikesarjojen yhtenäistä suorittamista ja korjaavat liikkeitä niiden suorittamisen aikana. Pikkuaivoissa tapahtuu myös liikesarjojen oppiminen. ==Lähteet== == Aiheesta muualla == Luokka:Hermosto
Zahra Karimy

Zahra Karimy (s. 2002 Iran) on suomalainen ilmastoaktivisti ja toimittaja. ==Tausta== Karimyn perhe on kotoisin Afganistanista. He pakenivat sisällissotaa Iraniin, jossa Zahra Karimy syntyi. Perhe muutti kiintiöpakolaisina Suomeen, kun Zahra Karimy oli 1-vuotias. Karimy opiskeli Kulosaaren yhteiskoulussa lukion yhteiskunta- ja talouslinjalla. ==Aktivismi== Karimy on ilmastoaktivisti ja osallistunut Koululakko ilmaston puolesta- ilmastolakkoon vuonna 2019. Hän on korostanut ilmastonmuutoksen olevan ihmisoikeuskysymys. Karimy on kertonut pitävänsä tärkeänä naisten, tyttöjen ja eri vähemmistöjen oikeuksia. Hän on myös Plan Internationalin lastenhallituksen jäsen. ==Ura toimittajana== Karimy kuuluu Helsingin kaupungin Nuorten Ääni -toimitukseen. Sen kautta hän on tehnyt juttuja muun muassa Helsingin Sanomiin, Ylelle ja kirjoittanut blogia Suomen Kuvalehdelle. Keväällä 2020 Karimy toimi Ylen uutistenlukijana persiankielisissä covid-19-pandemiatietoiskuissa. Syksystä 2021 alkaen Karimy on toimittanut sarjaa Afganistanin nykytilanteesta Ylen Kioski-uutispalveluun. Hän on toiminut juontajana muun muassa Suomi-areenassa, Tubeconissa, Ilmastolakko- tapahtumassa ja Pointti-kaupunkifestivaalilla. ==Lähteet== ==Aiheesta muualla== * Luokka:Suomalaiset kansalaisaktivistit Luokka:Suomalaiset toimittajat Luokka:Suomalaiset juontajat Luokka:Ilmastoaktivistit Luokka:Vuonna 2002 syntyneet Luokka:Elävät henkilöt
Shot to Hell

Shot to Hell on heavy metal -yhtye Black Label Societyn kuudes studioalbumi. Se julkaistiin 12. syyskuuta 2006 levymerkillä Roadrunner Records. == Kappaleet == # # # # # # # # # # # # == Kokoonpano == * Zakk Wylde – kitara, laulu, talk box, piano, koskettimet, mellotron * Nick Catanese – rytmikitara * John DeServio – basso * Craig Nunenmacher – rummut == Arvostelut == * Imperiumi: 10/10Black Label Society - Shot To Hell Viitattu 13.1.2023. * Soundi: Black Label Society: Shot To Hell Viitattu 13.1.2023. == Lähteet == == Aiheesta muualla == * * Luokka:Black Label Societyn albumit Luokka:Vuoden 2006 albumit
Shashi Tharoor

Shashi Tharoor (; s. 9. maaliskuuta 1956) on intialainen poliitikko, kirjailija ja diplomaatti. Tharoor syntyi Lontoossa intialaiseen perheeseen, mutta kasvoi Bombayssa. Hänen isänsä oli Mahatma Gandhin innoittamana luopunut kastinimestään ja pyrkinyt kasvattamaan lapsensa olemaan välittämättä kastin kaltaisista sosiaalisista järjestelmistä. Nuoruudessaan hän valmistui B.A. -tutkinnolla Delhin yliopistosta. 22-vuotiaana hän valmistui tohtoriksi (Ph.D.) Tuftsin yliopiston yhteydessä toimivasta Fletcher School of Law and Diplomacy -oppilaitoksesta. Valmistumisensa jälkeen hän siirtyi työskentelemään Yhdistyneille kansakunnille. Hänen diplomaattinen uransa kesti 23 vuotta, kunnes hän lopetti vuonna 2007 hävittyään YK:n pääsihteeriäänestyksessä Ban Ki-Moonille. Politiikkaan Tharoor siirtyi vuonna 2009 vihjattuaan medialle olevansa kiinnostunut politiikkaan lähtemisestä kongressipuolueen ehdokkaana. Hänet äänestettiin vuosien 2009, 2014 ja 2019 parlamenttivaaleissa Lok Sabhaan samasta Thiruvananthapuramin vaalipiiristä. Vuonna 2009 hänestä tuli maansa ulkoasiain valtioministeri. Seuraavana vuonna hän erosi tehtävästään pääministeri Manmohan Singhin pyynnöstä. Vuonna 2012 hänet valittiin opetuksesta vastaavaksi valtioministeriksi. Tharoor sai vuonna 2019 Sahitya Akademin palkinnon kirjastaan An Era Of Darkness (2016). Teos käsittelee brittiläisen siirtomaavallan vaikutusta Intiaan ja kuinka isäntämaa hyväksikäytti alusmaataan. ==Lähteet== ==Aiheesta muualla== * Shashi Tharoor Intian parlamentin alahuoneen verkkosivuilla Luokka:Intian kongressipuolueen poliitikot Luokka:Lok Sabhan jäsenet Luokka:Intialaiset kirjailijat Luokka:Intialaiset diplomaatit Luokka:Vuonna 1956 syntyneet Luokka:Elävät henkilöt
Roger Wendoverilainen

Roger Wendoverilainen (k. 6. toukokuuta 1236) oli englantilainen benediktiinimunkki ja kronikoitsija. Hän syntyi luultavasti Buckinghamshiren Wendoverissa, mistä hän on saanut nimensä. Roger Wendoverilainen on ensimmäinen Saint Albansin luostarin merkittävistä kronikoitsijoista. Roger Wendoverilainen kirjoitti luostarissa kronikkansa Flores historiarumin, joka alkaa luomishetkestä ja päättyy vuoteen 1235. Kronikasta on julkaistu 1800-luvulla tarkistetut painokset, muun muassa H. G. Hewlettin vuosina 1886-1889 julkaistu kolmen niteen painos. == Lähteet == Luokka:Benediktiinit Luokka:St Albans Luokka:1100-luvulla syntyneet Luokka:Vuonna 1236 kuolleet Luokka:Kronikoitsijat
Hundra

Hundra Barbaarikuningatar on vuonna 1983 valmistunut yhdysvaltalainen seikkailu- ja fantasiaelokuva. Elokuva kuvattiin Espanjassa kustannussyistä. == Näyttelijät == == Aiheesta muualla == * Luokka:Vuoden 1983 espanjalaiset elokuvat Luokka:Vuoden 1983 yhdysvaltalaiset elokuvat Luokka:Fantasiatoimintaelokuvat Luokka:Yhdysvaltalaiset fantasiaseikkailuelokuvat Luokka:Monikieliset elokuvat
Prosper Jolyot de Crébillon

Prosper Jolyot de Crébillon, vanhempi (1674−1762) oli ranskalainen näytelmäkirjailija. Suurta suosiota saavuttivat hänen näytelmänsä Idoménée (1705), Atrée et Thyeste (1707), Electre (1709) sekä Rhadamiste et Zénobie, joka on hänen paras näytelmänsä, vaikka Nicolas Boileau sen tuomitsi. Hänen seuraavat näytelmänsä Xerxes (1714), Sémiramis (1717) ja Pyrrhus saivat tylyn vastaanoton, mistä pelästyneenä ja lisäksi rahahuolien lamauttamana Crébillon vetäytyi maalle ja joutui siten melkein unhotuksiin, kunnes Ranskan akatemia 1731 valitsi hänet jäsenekseen. Kateudesta Voltairea kohtaan markiisitar Pompadour hankki hänelle paikan kuninkaallisessa kirjastossa ja eläkkeen. Markiisitar sai hänet kirjoittamaan valmiiksi murhenäytelmän Catilina, joka joutui varjoon Voltairen samannimisen näytelmän rinnalla. Hänen viimeinen murhenäytelmänsä Le Triumvirat (1754) saavutti pelkän kunnioitusmenestyksen. Crébillon koetti näytelmissään vaikuttaa etupäässä kuvaamalla hirvittäviä rikoksia ja kamaluuksia, minkä vuoksi hänelle on annettu liikanimi Le Terrible ('hirvittävä').Crébillon 1. Prosper Jolyot de, vanhempi Tietosanakirja osa 2, palsta 59−60, Tietosanakirja Osakeyhtiö 1909 Crébillonin poika oli Prosper Jolyot de Crébillon nuorempi. == Lähteet == ==Aiheesta muualla== Luokka:Ranskalaiset näytelmäkirjailijat Luokka:Ranskan akatemian jäsenet Luokka:Vuonna 1674 syntyneet Luokka:Vuonna 1762 kuolleet
Claude Prosper Jolyot de Crébillon

Claude Prosper Jolyot de Crébillon, nuorempi (1707−1777) oli ranskalainen romaaninkirjoittaja, hilpeä ja rakastettava seuraihminen, jonka tavat olivat päinvastaiset kuin ne, joita hän kuvasi romaaneissaan. Tunnetuimmat hänen teoksistaan ovat Lettres de la marquise de *** au comte de * * * (1732) ja Tanzaï et Néadarné (1734). Jälkimmäisessä tekemistään viittauksistaan bullaan Unigenitus hän istui jonkin aikaa Bastiljissa. Le sopha, conte moral (1745) on hänen rivoin teoksensa. Hänen romaaniensa yleismenestys perustuu niiden häikäilemättömään aistillisuuden kuvaamiseen. Crébillonin teosten koottu laitos ilmestyi Pariisissa 1779.Crébillon 2. Claude Prosper Jolyot de, nuorempi, Tietosanakirja osa 2, palsta 60, Tietosanakirja Osakeyhtiö 1909 Crébillonin isä oli Prosper Jolyot de Crébillon vanhempi. ==Kirjallisuutta== * Erotiikan historia 1, Antiikin ajasta Ranskan vallankumoukseen, Helsinki: Weilin+Göös 1970. == Lähteet == ==Aiheesta muualla== Luokka:Ranskalaiset kirjailijat Luokka:Vuonna 1707 syntyneet Luokka:Vuonna 1777 kuolleet
Helsinki Shipyard

Helsinki Shipyard, viralliselta nimeltään DNY Finland Oy, on suomalainen laivanrakennusyhtiö, joka syntyi kun Hietalahden telakka siirtyi venäläisomisteisen Algador Holdings Ltd:n omistukseen Arctech Helsinki Shipyard Oy:ltä. Vuonna 2023 Helsinki Shipyardin uudeksi omistajaksi tuli kanadalainen Chantier Davie Canada. == Lähteet == == Aiheesta muualla == * Helsinki Shipyardin verkkosivut Luokka:Laivanrakennusyhtiöt Luokka:Suomalaiset metalliteollisuusyhtiöt